ΓΡΑΠΤΗ ΕΡΩΤΗΣΗ E-0167/01

υποβολή: Ioannis Marnos (PPE-DE) προς την Επιτροπή

(1 Φεβρουαρίου 2001)

Θέμα: Προώθηση ενσωμάτωσης κατεχόμενου τμήματος της Κύπρου στην Τουρκία

Στις 13 Δεκεμβρίου 2000, ο κ. Πανίκος Τσιακούρμας, πολίτης της Κυπριακής Δημοκρατίας, απήχθη από τις αρχές του ψευδοκράτους της Β. Κύπρου ενώ βρισκόταν εντός του εδάφους των βρετανικών βάσεων της Κύπρου. Ο κ. Τσιακούρμας, ο οποίος είναι πρόσφυγας μετά την εισβολή του τουρκικού στρατού στη Β. Κύπρο το

1974, πάσχει από διαβήτη και κρατείται ακόμη παρά τους προφανείς κινδύνους για τηνγεία του. Η Έκθεση της αστυνομίας των βρετανικών βάσεων της Κύπρου αναφέρει ότι ο πολίτης της Κυπριακής Δημοκρατίας οδηγήθηκε δια της βίας στην κατεχόμενη από τον τουρκικό στρατό περιοχή, ενώ επισημαίνεται ότι δενπάρχει οποιαδήποτε πληροφορία για ανάμειξή του σε εμπόριο ναρκωτικών, κάτι που αποδεικνύει ότι οι σχετικοί ισχυρισμοί του κατοχικού καθεστώτος είναι χαλκευμένοι.

Η ενέργεια αυτή του τουρκικού στρατού στην Κύπρο αποτελεί συνέχεια των προκλήσεων στην περιοχή Στροβίλια, όπου κατελήφθη μέρος της νεκρής ζώνης που ελεγχόταν προηγουμένως από τα Ηνωμένα Έθνη, καθώς και της κατασκευής ορυγμάτων επί της νεκρής ζώνης στο χωριό Πύλα. Αξιοσημείωτο είναι το γεγονός ότι η συμπεριφορά της Τουρκίας στην Κύπρο γίνεται όλο και επιθετικότερη από τη στιγμή που η χώρα αυτή χαρακτηρίσθηκε υποψήφια για ένταξη, ενώ δημοσίευμα της τουρκικής εφημερίδας Σαμπάχ, που δεν διαψεύσθηκε από την τουρκική κυβέρνηση, εμφανίζει την Τουρκία να μελετά σχέδιο ενσωμάτωσης της κατεχόμενης Κύπρου στην Τουρκία και χαρακτηρισμού της ως το 82ο βιλαέτι (νομός) της χώρας αυτής.

Θα επιθυμούσα να πληροφορηθώ τις ενέργειες της Ευρωπαϊκής Επιτροπής ώστε να επιτευχθεί η άμεση απελευθέρωση του κ. Τσιακούρμα, να σταματήσει η Τουρκία τις επιθετικές της ενέργειες κατά της Κυπριακής Δημοκρατίας (χώρας με την οποία η Ε.Ε. διεξάγει συνομιλίες για ένταξη) και να ευθυγραμμισθεί με τρόπους συμπεριφοράς που αρμόζουν σε ένα ευρωπαϊκό κράτος. Επίσης, θα παρακαλούσα να είχα τη θέση της Επιτροπής αναφορικά με τη σχεδιαζόμενη ενσωμάτωση από την Τουρκία κατεχόμενου εδάφους ενός ανεξάρτητου κράτους-μέλους του Ο.Η.Ε.

Απάντηση του κ. Verheugen εξ ονόματος της Επιτροπής

(23 Μαρτίου 2001)

Η Επιτροπή είναι ενήμερη για τις συνθήκες κράτησης του ελληνοκυπρίου εργολάβου οικοδομών κ. Τσιακούρμα στις 13 Δεκεμβρίου 2000. Όπως προκύπτει, ο κ. Τσιακούρμας απήχθη από το έδαφος των ανατολικών βάσεωνπό βρετανική κυριαρχία. Κατά συνέπεια, η βρετανική κυβέρνηση έθεσε αυτό το συμβάν στον αρχηγό της τουρκοκυπριακής κοινότητας και στις αρχές της Άγκυρας. Η Επιτροπή θα συνεχίσει να παρακολουθεί από κοντά την κατάσταση.

Τα κριτήρια προσχώρησης που συμφωνήθηκαν από το Ευρωπαϊκό Συμβούλιο της Κοπεγχάγης, το 1993, περιλαμβάνουν τη διασφάλιση του κράτους δικαίου και των ανθρωπίνων δικαιωμάτων. Σε αυτό το πλαίσιο, η εκπλήρωση τωνποχρεώσεων της Τουρκίας, ως συνέπεια της προσχώρησης στο Συμβούλιο της Ευρώπης, αποτελεί σημαντικό παράγοντα. Η Επιτροπή παρακολουθεί κατά πόσον όλες οιποψήφιες χώρες τηρούν τις δεσμεύσεις τους και ενημερώνει σε τακτά διαστήματα το Κοινοβούλιο και τα κράτη μέλη σχετικά με τις εξελίξεις στους παραπάνω τομείς.

Η προώθηση του πολιτικού διαλόγου μεταξύ της Ένωσης και της Τουρκίας, όπως αναφέρεται στα συμπεράσματα του Ευρωπαϊκού Συμβουλίου του Ελσίνκι, παρέχει τη δυνατότητα να συζητηθούν εκτενέστερα αυτά τα ζητήματα. Επίσης, για το σκοπό αυτό, θα χρησιμοποιηθούν οι συνήθεις διπλωματικές οδοί.